b'\n_START_ARTICLE_\nRetrat d\'una dama amb una flor al cabell\n_START_SECTION_\nTem\xc3\xa0tica de l\'obra\n_START_PARAGRAPH_\nFrancisco Javier S\xc3\xa1nchez Cant\xc3\xb3n identifica la dama com a Alfonsa de los Morales, la primera muller de Jorge Manuel Theotoc\xc3\xb3puli, i la dona jove que broda, en el quadre "Fam\xc3\xadla d\'El Greco" (cat\xc3\xa0leg Wethey X-166)._NEWLINE_En aquest cas, la data de la pintura caldria situar-la cap al 1603, quan va tenir lloc l\'enlla\xc3\xa7 entre Jorge Manuel i Alfonsa de los Morales.\n_START_SECTION_\nAn\xc3\xa0lisi de l\'obra\n_START_PARAGRAPH_\nOli sobre llen\xc3\xa7; 50 x 42 cm.; 1595-1600 circa; Antigament a Londres, Viscount Rothermere; Venda a Christie\'s, Londres:(Old Master Pictures, Sale 5103, 10 December 1993. [dost\xc4\x99p 2013-10-05] ) _NEWLINE_Signat a la part central dreta: dom\xc3\xa9nikos th\xc3\xa9o\xc2\xb4ok\xc3\xb3polis (sic) e`po\xc3\xadoei._NEWLINE_La preparaci\xc3\xb3 \xc3\xa9s marr\xc3\xb3-rojenca, i i el fons \xc3\xa9s marr\xc3\xb3 fosc. L\'extraordin\xc3\xa0ria lligadura blanca, l\'escarolat i l\'encaix de randa est\xc3\xa1n pintats amb gran llibertat i estil il\xc2\xb7lusionista. El digne rostre de car\xc3\xa0cter hisp\xc3\xa0nic, amb llavis lleugerament vermells, sembla que mai no ha estat retocat.  El Greco representa una jove d\'aspecte Intel\xc2\xb7ligent i distingit, vestida de negre amb els complements ja descrits. Al seu cabell castany, pentinat senzillament enrere, llueix una flor blanca de sis p\xc3\xa8tals, amb algunes fulles verdes.'